**IKIMOKYKLINIO BEI PRIEŠMOKYKLINIO VAIKŲ UGDYMO ORGANIZAVIMO SAUGOS PRIEMONĖS EKSTREMALIOS PADĖTIES LAIKOTARPIU NUO 2021-09-01**

**KĄ SVARBU ŽINOTI:**

* Lopšelio-darželio veikla organizuojama įprastine tvarka, laikantis saugumo priemonių ekstremalios padėties laikotarpio rekomendacijomis.
* **Tėvai (globėjai) ekstremalios padėties laikotarpiu į lopšelio-darželio patalpas neįleidžiami, siekiant išlaikyti kuo mažesnį žmonių susibūrimą.**
* **Lieka vaikų priėmimas prie lauko į grupę įėjimo durų. Priima grupės auklėtoja. Sudarytos sąlygos vaikui ir jį lydinčiam asmeniui bekontakčiu termometru matuoti temperatūra, vizualiai įvertinama sveikatos būklė (kosulys, sloga).** **Prie durų įrengti skambučiai.**
* **Vaiką iš lopšelio-darželio tėvai pasiima tuo pačiu principu, prie lauko įėjimo durų, susisiekę su grupės auklėtoja telefonu ir nurodę atvykimo laiką. Auklėtoja vaiką atves prie išėjimo.**
* **Šiltu oru vaikų priėmimas ir palydėjimas į namus organizuojamas lauke. Vaiką sutiks ar palydės į namus auklėtoja, prieidama prie atvykusio ar išvykstančio vaiko ir jo lydinčio asmens.**
* **Turi būti užtikrinamas visų priimamų į įstaigą vaikų sveikatos būklės vertinimas. Vaikai, kuriems pasireiškia ūmių viršutinių kvėpavimo takų infekcijų požymiai (pvz., karščiavimas, kosulys, pasunkėjęs kvėpavimas ir pan.) ar kiti požymiai, nurodyti Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, 80 punkte, dalyvauti ugdymo veikloje negali būti priimami.**
* Vaikui, buvimo darželyje laiku, pasireiškus karščiavimui – 37,3, ligų požymiams – sloga, kosulys, pasunkėjęs kvėpavimas ir kt. vaikas izoliuojamas ir kviečiami tėvai.
* **Tėvai (globėjai) pasiėmę vaiką iš lopšelio-darželio iškart išeina iš lopšelio-darželio teritorijos, nesibūriuoja, nesinaudoja lauko įrengimais.**
* **Ekstremalios padėties laikotarpiu neveiks budinti grupė. Darbo laikas: 7.30-18.00 val.**
* Organizuojant veiklą bus griežtai laikomasi visų saugumo reikalavimų ir rekomendacijų. Grupės aprūpintos reikalingomis dezinfekcinėmis ir apsaugos priemonėmis. Visiems grupių darbuotojams suteikta reikalinga informacija dėl saugaus darbo organizavimo ir vykdymo.
* Vaikų priėmimo metu darbuotojams ir vaiką atlydėjusiems asmenims laikytis saugaus 1 metro atstumo.
* Lauke garantuojame maksimalų grupių izoliavimą. Grupės vaikai būna jiems skirtoje aikštelėje. Turi būti maksimaliai išnaudotos galimybės ugdymą organizuoti lauke. Jei lauke vykdomos kelių grupių veiklos, tarp grupių turi būti išlaikomas ne mažesnis kaip 2 metrų atstumas.
* Renginiai organizuojami grupėse ir salėje. Jei įstaigoje yra bendrų patalpų (kūno kultūros, muzikos salių ar pan.), po kiekvienos grupės panaudojimo jos turi būti išvėdinamos ir dezinfekuojami dažnai liečiami paviršiai.
* Vaikai maitinami grupės patalpose.
* Jei organizuojamos kontaktinės švietimo pagalbos specialistų konsultacijos, jos turi būti teikiamos individualiai ar vienu metu dirbama tik su tos pačios grupės vaikais. Konsultacijų metu turi būti vengiama fizinio kontakto. Po kiekvienos konsultacijos patalpos turi būti išvėdinamos ir nuvalomi dažnai liečiami paviršiai.
* Kaukių nereikia dėvėti vaikams, ugdomiems pagal ikimokyklinio ir priešmokyklinio ugdymo programas, jiems esant ugdymo įstaigoje.
* Darbuotojai, į kurių pareigas neįeina tiesioginis darbas su vaikais, nesilanko grupėse, kad išvengtų kontakto.

Parengė direktorė Virginija Ilginytė

***Tel. Nr. (8 528) 55300; 864790170***

***El. paštas: ezerelisd@gmail.com***

Suvestinė redakcija nuo 2021-09-01.

Sprendimas paskelbtas: TAR 2020-11-06, i. k. 2020-23415.